Vil du delta i forskningsprosjektet

***«Luftforsvarets skjulte bransje?***

***– Mission Support i et 5.generasjons luftforsvar»***

# Dette er et spørsmål til deg om å delta i et forskningsprosjekt hvor formålet er å få en bredere forståelse av Mission Support i et 5. generasjons luftforsvar og hvordan bransjen kan bidra til å minimere risiko. I dette skrivet gir vi deg informasjon om målene for prosjektet og hva deltakelse vil innebære for deg.

# Formål

Formålet med prosjektet er å få en bedre forståelse for hvordan bransjen *Mission Support* (MS) kan bidra til å minimere risiko i et 5.generasjons luftforsvar. Dette ønsker vi å se på gjennom organisasjonsstrukturen og -kulturen i bransjen.

Problemstillingen lyder som følger:

***Hvordan bidrar Mission Support til å minimere risiko i et 5.generasjons luftforsvar?***

Forskningsprosjektet blir gjennomført i forbindelse med en bacheloroppgave ved Luftkrigsskolen (LKSK). Opplysningene og funnene som blir gjort i forbindelse med bacheloren kan benyttes av oss selv eller andre for videre forskning på området.

Prosjektets vil i hovedsak vare fra oktober – desember 2020, men kan om mulig strekke seg ut til april 2021.

**Hvem er ansvarlig for forskningsprosjektet?**

Henning Aronsen Ovesen og Pia Braarud, 3.-års kadetter ved LKSK, er ansvarlig for prosjektet. LKSK er underlagt Forsvarets Høgskole (FHS).

**Hvorfor får du spørsmål om å delta?**

Grunnet din tilhørighet/relasjon til bransjen *Mission Support* ønsker vi at du deltar i forskningsprosjektet.Vi tror at dine erfaringer kan være verdifulle for oppgaven. Vi ønsker i hovedsak å snakke med en jevn fordeling av personell fra bransjen og flygere/navigatører. Vi tenker i utgangspunktet mellom seks til åtte intervjuobjekter til sammen.

# Hva innebærer det for deg å delta?

Hvis du velger å delta innebærer det et intervju. Dersom vi får mulighet til intervju ansikt-til-ansikt er dette å foretrekke, men intervjuene vil i hovedsak foregå gjennom videosamtale, grunnet den pågående Covid-19 pandemien. Samtalen vil ta ca. 30-45 minutter, men om samtalen overskrider denne tiden vil samtale fortsette til naturlig slutt. Vi kommer uavhengig av om intervjuet gjennomføres ansikt-til-ansikt eller over video til å ta opp samtalen med båndopptaker. Vi ønsker å ta notater for hånd ved alle tilfellene. Intervjuet vil bestå av åpne spørsmål knyttet til MS, bransjens daglige virke og hvordan den kan bidra til å minimere risiko. Spørsmålene vil variere i noen grad basert på om intervjuobjektet er MS-personell eller flyger/navigatør.

**Det er frivillig å delta**
Det er frivillig å delta i prosjektet. Hvis du velger å delta, kan du når som helst trekke samtykket tilbake uten å oppgi noen grunn. Alle dine personopplysninger vil da bli slettet. Det vil ikke ha noen negative konsekvenser for deg hvis du ikke vil delta eller senere velger å trekke deg.

**Ditt personvern – hvordan vi oppbevarer og bruker dine opplysninger**

Vi vil bare bruke opplysningene om deg til formålene vi har fortalt om i dette skrivet. Vi behandler opplysningene konfidensielt og i samsvar med personvernregelverket. Kadett Ovesen og kadett Braarud er de eneste som vil ha tilgang til råmaterialet fra intervjuene.Etter vi har transkribert intervjuene vil lyd-/videofilene bli slettet. På transkripsjonen kommer ingen personopplysninger være synlig. Navnet og kontaktopplysningene dine vil vi erstatte med en kode som lagres på egen navneliste adskilt fra øvrige data. Transkripsjonene vil være oppbevart på kadettenes pc-er som krever passord for tilgang til materialet.

**Hva skjer med opplysningene dine når vi avslutter forskningsprosjektet?**

Opplysningene anonymiseres når prosjektet avsluttes/oppgaven er godkjent, noe som etter planen er 16. desember 2020.

**Dine rettigheter**

Så lenge du kan identifiseres i datamaterialet, har du rett til:

* innsyn i hvilke personopplysninger som er registrert om deg, og å få utlevert en kopi av opplysningene,
* å få rettet personopplysninger om deg,
* å få slettet personopplysninger om deg, og
* å sende klage til Datatilsynet om behandlingen av dine personopplysninger.

**Hva gir oss rett til å behandle personopplysninger om deg?**

Vi behandler opplysninger om deg basert på ditt samtykke.

På oppdrag fra *LKSK ved FHS* har NSD – Norsk senter for forskningsdata AS vurdert at behandlingen av personopplysninger i dette prosjektet er i samsvar med personvernregelverket.

**Hvor kan jeg finne ut mer?**

Hvis du har spørsmål til studien, eller ønsker å benytte deg av dine rettigheter, ta kontakt med:

* Christian Moldjord, førsteamanuensis ved LKSK
E-post: cmoldjord@fhs.mil.noTlf: +47 932 01 192
* Henning Aronsen Ovesen, 3.-års kadett ved LKSK
E-post: hovesen@mil.no (FisB), hovesen@fhs.mil.no (Skole)
Tlf: +47 994 00 301
* Pia Braarud, 3.-års kadett ved LKSK
E-post: pbraarud@mil.no (FisB), pbraarud@fhs.mil.no (skole)
Tlf: +47 948 82 095

Vårt personvernombud:

* Major Pål Kristian Fredriksen, Seksjonssjef - Veiledning, trening og øving, LKSK
E-post: pafredriksen@fhs.mil.no
Tlf: +47 950 77 998

Hvis du har spørsmål knyttet til NSD sin vurdering av prosjektet, kan du ta kontakt med:

* NSD – Norsk senter for forskningsdata AS på epost (personverntjenester@nsd.no) eller på telefon: 55 58 21 17.

**Med vennlig hilsen**

Henning Aronsen Ovesen Pia Braarud

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-------------------------------------------------------------------------------------------------------------------------

**Samtykkeerklæring**

Jeg har mottatt og forstått informasjon om prosjektet *Luftforsvarets skjulte bransje? - Mission Support i et 5. generasjons luftforsvar,* og har fått anledning til å stille spørsmål. Jeg samtykker til:

* å delta i intervju over video/lyd.
* at transkripsjonen av intervjuet kan brukes av andre forskere til videre forskning.
* at intervjuet blir innspilt på båndopptaker eller tatt opp på *Microsoft Teams.*
* at mine personopplysninger lagres frem til oppgaven er levert, senest 30. april 2021.

Jeg samtykker til at mine opplysninger behandles frem til prosjektet er avsluttet

----------------------------------------------------------------------------------------------------------------

(Signert av prosjektdeltaker, dato)